༄༅། །བཀའ་དྲིན་མཚུངས་མེད་རྡོ་རྗེ་འཛིན་པ་ཀུན་གྱི་གཙུག་རྒྱན་
མཁས་ཤིང་གྲུབ་པའི་དབང་ཕྱུག་དཔལ་ལྡན་བླ་མ་
མཆོག་གི་ཞབས་ཀྱི་པདྨོའི་དྲུང་དུ།
མཆོག་ཏུ་དང་བས་གསོལ་བ། དེང་གང་གི་གསང་གསུམ་རྒྱལ་ཀུན་འདུས་ཞལ་པདྨ་ཀ་
རའི་ཐུགས་རྗེའི་སྟོབས་ལས་ཉེ་བར་འཁྲུངས་པ་ཡིན་ལ་ཡིན་བཞིན་དུ་སྙིགས་དུས་ཀྱི་རྒུད་
པ་མཐའ་དག་ཡོངས་སུ་ཕྲོག་པའི་དཔུང་གཉེན་དམ་པ་འཚོ་གཞེས་བརྟན་ཅིང་། བསྟན་
འགྲོའི་ཕན་བདེ་འཇོམས་བྱེད་ནག་ཕྱོགས་འབྱུང་རིགས་ཀྱི་གཡུལ་ལས་རྣམ་པར་རྒྱལ་
བཞིན་པ་ནས་བཀའི་གླེགས་བུ་ཕྱག་རྒྱའི་རེ་ཁཱ་མ་ཉམས་པ་སྤྱི་བོར་ཕེབས་པས་ཚེ་རབས་
ཀུན་ཏུ་རྙེད་པར་དཀའ་བའི་བཀའ་དྲིན་མཆོག་གི་དགའ་བས་ཁྱབ་པར་གྱུར་ལགས། ཕྲན་
ཡང་གང་གི་བཀའ་འདྲིན་གྱི་ཞོ་ཤ་ཐོབ་པས་གེགས་མེད་དུ་འཚོ་ཞིང་ཆོས་ལྟར་བཅོས་པའི་
དྲེལ་བ་རིམ་སེལ་དུ་གནས་ལགས། མཚམས་ཞུས། ཉིད་སྐུ་ཞབས་ནས་ངོས་ལ་སྔ་ཕྱི་བར་
གསུམ་དུ་ཐུགས་རྗེ་ཆེན་པོས་བསྐྱངས་པའི་བཀའ་དྲིན་འཁོར་ཐབས་མེད་པར་མ་ཟད་
ཞྭ་དམར་ནག་གི་སྤྲུལ་པའི་སྐུའི་སྐོར་འདིར་བསྟན་འགྲོ་སྤྱི་དགོས་རྣམས་ལ་བཀའ་དྲིན་
གཞལ་མེད་དུ་ཆེ་ཞིང་ལྷག་ཏུ་ཞྭ་དམར་གི་མཆོག་སྤྲུལ་སྐོར་འདིར་བདུད་རིགས་ཀྱི་དབྱེན་
སྤྱོས་པའི་སེར་གཟུགས་རྣམས་ཀྱིས་སྒོ་དུ་མ་ནས་ཐུགས་དཀྲུགས་པར་གྱུར་ཀྱང་རི་རབ་
ལྟར་བརྟན་ཅིང་དཔའ་བའི་ཚུལ་གྱིས་རྗེས་བརྩེའི་ཕྲིན་ལས་སྐྱུད་པར་མ་གྱུར་པ་ནི་སྲིད་
པ་གསུམ་དུ་དཔེ་ཟླ་མེད་པའི་བཀའ་དྲིན་མཆོག་ཏུ་གྱུར་པས་བདག་ཅག་རྒྱལ་བ་གང་དེའི་
གདུལ་བྱར་གྱུར་པ་ཀུན་གྱིས་བྱང་ཆུབ་སྙིང་པོའི་བར་དུ་སྐུ་དྲིན་གཞལ་བར་རློམས་ཀྱང་
འཁོར་མཐའ་མ་མཆིས་སྙམ་དུ་སྙིང་ནས་སེམས་པ་ལགས་ཤིང་ད་དུང་མི་དབང་མཆོག་གི་
ཞབས་པད་དུ་ཞུ་དོན་བགྱིད་པར་འགྲོན་གཉེར་སོགས་ཁ་ཤས་བརྫང་བདའ་བགྱིས་ཡོད་པའི་
382

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
རྒྱ་བོད་སྨན་སྦྱོར་ཐོར་བུའི་སྐོར།
གནས་ཚུལ་ཟུར་དུ་ཕུལ་བ་ལྟར་ལ་སྔར་འཁྱུད་ལྟར་རྗེས་བརྩེར་བསྐྱངས་པ་དང་།
ཞབས་པད་བསྐལ་བརྒྱར་བརྟན་ཅིང་མི་རིང་བར་ངོས་མཇལ་སྐལ་བཟང་གི་དགའ་སྟོན་ལ་
སྤྱོད་ཆོག་པའི་དགོངས་གཏད་ཐུགས་རྗེ་ཆེ་བ་མཁྱེན་མཁྱེན། ཞེས་ཞུ་ཡིག་གཅེར་མིན་གྱི་ཆེ་
བ་ཙམ་ལ་རྟགས་ཀྱིས་སྤུད་དེ་ཟླ་༦པའི་ཚེས་༡༠ལ་གཙང་གཤིས་རྡོ་རྗེ་གྲོ་ལོད་དང་ཉེ་བའི་
ལྗོངས་ཤིག་ནས་ཕུལ་བ་མངྒ་ལཾ། །